**Обявление за среща на 26.05.2020г. със земеделски стопани от**

**лозаро-винарския сектор.**

На **26 МАЙ 2020г.** в **ресторант „Фантазия”, гр.Любимец** от **11часа** ще се проведе разяснителна среща със земеделски стопани от лозаро-винарския сектор.

На срещата със земеделските стопани ще присъства **Заместник-министър *на земеделието,* храните *и горите* д-р ЛОЗАНА ВАСИЛЕВА**. Основна тема ще бъде стартиралата мярка „Събиране на реколтата на зелено“, като част от мерките за подпомагане в лозаро-винарския сектор.

„Събиране на реколтата на зелено“ е кризисна мярка, която представлява пълното отстраняване на гроздовете, докато са все още зелени, така че добивът от заявената площ да се сведе до нула. Подпомагането по тази мярка ще компенсира българските гроздопроизводители, изпаднали в ситуация да не могат да пласират своята продукция поради ниско търсене на винено грозде за суровина. Мярката е част от пакета кризисни мерки, които Европейската комисия одобри за прилагане в държавите членки в условията на пандемията от COVID-19 и затруднените икономически процеси в глобален мащаб.